Toshkent viloyatining Yuqorichirchiq tumanida jinoyat sodir bo‘ldi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qildi. Qayd etilishicha, 17 avgust kuni tuman IIBga tushgan hujjatlarga ko‘ra, shu yil 8 avgust kuni Farg‘ona viloyati Buvayda tumanida yashovchi, muqaddam sudlangan O‘.Yu. va Namangan viloyati Uchqo‘rg‘on tumanida yashovchi A.K. “Iyk ota” mahallasida joylashgan qabriston oldida Surxondaryo viloyati Qiziriq tumanida yashovchi Z.O.ni yuziga qo‘llari bilan urib “Samsung” mobil telefonini, 9 avgust kuni esa aynan ushbu mahalla hududida Chinoz tumanida yashovchi D.X.ga ham kuch ishlatib uning “BOSCH” rusumli perforatorini tortib olib, voqea joyidan ketganliklari ko‘rsatilgan. Ko‘rilgan choralar natijasida O‘.Yu. va A.K. ushlanganlar.